Chelsea (musika taldea)

***Chelsea*** Londresko (Erresuma Batua) punk rock talde bat da. Estreinatu eta bi hamarkada baino gehiagora, haien lehen single *Right to Work* *Mojo* aldizkariaren punk rock single onenen zerrendan aipatu zen.

## Biografia 
*Chelsea* 1977an eratu zen Londresen, Ingalaterran. Jatorrizko formazioan Gene October liderra, Billy Idol (gitarra), Tony James (baxua) eta John Towe (bateria) ibili ziren: azken biak *London SS*ko kideak ziren (bertatik *The Clash* ere irten zen). Kontzertu batzuen ondoren, azken hirurek *Generation X* osatu zuten. Gero, Carey Fortune (bateria), Martin Stacy (gitarra) eta Bob Jessie (baxua) fitxatu zituen Octoberrek eta azken bien ordez Henry Daze (Henry Badowski) eta James Stevenson (geroago *Generation X*-era joan zen) jardun ziren. Simon Cade Williamsekin batera (halaber, Simon Vite izenaz ezaguna, 1977an *High Rise Living* bigarren singlea estreinatzeko baxuan taldearekin bat egin zuena) bereizgarria da *Chelsea*ren jardunean: hasiera-hasieratiko partaide bakarra October zen.

Lehen single *Right to Work* (1977an *Step-Forward Records*-en argitaratua), langabeziari buruzkoa, haien kantarik ezagunena bihurtu zen. October, Fortune, Daze eta Stevenson formazioak grabatu zuen. Derek Jarmanen *Jubilee* 1977ko filmaren soinu-bandan agertu zen: hor, Octoberrek esku hartu zuen. 1978ko urriaren 25ean, beste single bat argitaratu zuten, *Urban Kids*, *The Who* taldeko manager ohi Kit Lambertek ekoitzia.

1977a eta 1978a nazioarteko biran eman ondoren, lehen disko *Chelsea* 1979an argitaratu zuten. Bigarren diskoa, *Alternative* *Hits*, 1980an argitaratu zuten; halaber, *No* *Escape* izenburupean, *I.R.S Records* diskoetxeak Estatu Batuetan banatu zien. Banandu ondoren, Nic Austin gitarra-jotzailea barne duen formazio berri batekin jo zuen Octoberrek, eta harekin *Evacuate* (1982) diskoa grabatu. 1980ko hamarkadan,.hainbat talderekin diskoak argitaratu zituzten tarteka, besteak beste, *Rocks off*, *Original* *Sinners* eta *Underwraps*. 1990eko hamarkadan, Austin eta Mat Sargent baxu-jotzaile berriarekin, *The Alternative* (1993) eta *Traitors Gate* (1994) diskoak argitaratu zituzten. 1999an, lehen diskoko taldekideak berriz elkartu ziren, Stevensonekin batera, *Social Chaos Tour* Ipar Amerikan bira egiteko. Zuzeneko disko *Metallic F*.''O: Live at CBGB's* (2002an argitaratua), New Yorkeko CBGBn grabatu zen bira hartan, 1999ko abuztuan.

*Buzzcocks* taldeko Tony Barber baxu jotzaileak osatuta, *Faster, Cheaper and Better Looking* diskoa argitaratu zuten 2005ean. Austin eta Sargent 2011n itzuli ziren, eta taldekide horiek *Saturday Night Sunday Morning* diskoa argitaratu zuen 2015ean.

## Diskografia 
### Estudioko albumak 
* 1979: *Chelsea*
* 1980: *No Escape*
* 1982: *Evacuate*
* 1985: *Original Sinners*
* 1986: *Rocks off*
* 1989: *Underwraps*
* 1993: *The Alternative*
* 1984: *Traitors Gate*
* 2005: *Faster, Cheaper and Better Looking*
* 2015: *Saturday Night Sunday Morning*

### Singleak 
* 1977: *Right to Work*
* 1977: *High Rise Living*
* 1978 *Urban Kids*
* 1979: *Decide*
* 1980: *No-One's Coming Outside*
* 1980: *Look at the Outside*
* 1980: *No Escape*
* 1981: *Rockin' Horse*
* 1981: *Freemans*
* 1981: *Evacuate*
* 1982: *War Across the Nation*
* 1982: *Stand Out*
* 1985: *Valium Mother*
* 1986: *Shine the Light*
* 1986: *Give Me More*
* 1994: *We Dare*
* 2007: *Sod the War*

### Konpilazioak 
* 1980: *Alternative Hits*
* 1983: *Just for the Record*
* 1988: *Back Trax*
* 1989: *Unreleased Stuff*
* 1997: *Fools and Soldiers*
* 1998: *The Punk Singles Collection 1977-82*
* 2001: *The* *BBC Punk Sessions*
* 2004: *Urban Kids - A Punk Rock Anthology*
* 2015: *Right to Work - The Singles*

### Zuzeneko albumak 
* 1984: *Live and Well*
* 2002: *Metallic F*.*O: Live*
* 2005: *Live at the Music Machine 1978*
* 2005: *Live and Loud''

## Erreferentziak 
## Kanpo estekak